5/2017

Minun tarinani

Jäin töistä pois ”eläkeputkeen” 60-vuotiaana. Halusin olla enemmän minun mummotettavien kanssa, antaa heille aikaa.

Olin ollut jo työelämässä lähes 45-vuotta, opiskeluajat pois lukien. Sairaudesta ei ollut omasta mielestäni mitään merkkejä. Olin kyllä väsynyt, koska viimeiset kahdeksan vuotta tein kahta työtä. Olin iltavalvojana neljänä iltana viikossa kehitysvammaisten asumisvalmennuksessa, joka sinänsä oli melko vaativaa.

Oma tyttäreni huomasi minussa jotain muutosta, mutta uskoin sen johtuvan väsymyksestä, olin ollut silloin työstä pois jo kaksi vuotta. Myöhemmin aloin saada ahdistuskohtauksia, ja uni tuli ”katkonaiseksi”. Kävimme lääkärissä, sieltä annettiin vain unilääkkeitä. Tilasimme ajan muistihoitajalle, josta varsinainen asioiden purkautuminen alkoi. Sain ajan neurologille ja häneltä lähetteen aivokuvaukseen. Vastausten odottaminen kesti neljä kuukautta.

Sairaus oli onneksi niin alkuvaiheessa, että oli pohdittu lääkityksen aloittamisen tarpeellisuutta. Kaikilta osin sairaus ei täytynyt, mutta lääkäriryhmä oli kuitenkin päättänyt, että lääkitys aloitetaan.

Aikaa on kulunut nyt kolme vuotta. Olen omasta mielestäni vielä melko hyvässä kunnossa joskaan ”Herra Ahdistus” ei ole jättänyt minua rauhaan. Minulla on siihen lääkitys ja sen kanssa on vain pärjättävä.

Olen ollut melko tyytyväinen elämääni, tietenkin tämä sairaus on ”käsipuolessa” mukana joka hetki. Mutta joskus se unohtuu jonnekin nurkan taakse ja pysyy siellä, milloin kauemmin ja joskus lyhyemmän ajan. Elämä jatkuu, joskin vähän erilaisena.

Hyvää kevään odotusta kaikille saman asian kanssa kulkeville!

 Nimim. Marilii